O‘zbekistonda 30 yilda madaniy meros obyektlariga yetkazilgan zarar miqdori 4 trln so‘mdan oshgan

Shavkat Mirziyoyev raisligida 26-aprel kuni o‘tkazilgan videoselektor yig‘ilishida turizmni rivojlantirishda muhim ahamiyatga ega muzeylar faoliyatini samarali tashkil etish masalasi muhokama qilindi. Bu haqda prezident matbuot kotibi xabar qildi.
Qayd etilishicha, o‘tkazilgan tekshirishlarda respublika bo‘yicha 14 ta muzeyda 3 mingdan ziyod nodir va noyob madaniy boyliklar talon-toroj qilingani aniqlangan. Jumladan, Buxoro davlat muzeyida jami 31,5 milliard so‘mlik 81 ta madaniy boyliklar qalbakilariga almashtirib qo‘yilgan. “Ichan qal’a” davlat muzey fondida jami 101 ta muzey ashyolari asliga to‘g‘ri kelmasligi ma’lum bo‘lgan.
30 yilda madaniy meros obyektlariga yetkazilgan zarar miqdori 4 trillion so‘mdan oshgan. Shu bois bosh prokuror va turizm vaziri boshchiligidagi komissiyaga:
“Bundan buyon muzeylardagi sharoitlarga viloyat hokimlari javobgar bo‘ladi”, — degan prezident.